Kanaari saarte päikesest tüdinud Austria vanglapõgenik naasis kodumaale | Välismaa | ERR
Kanaari saarte päikesest tüdinud Austria vanglapõgenik naasis kodumaale ({{commentsTotal}})
{{1555950000000 | amCalendar}}
Tenerife supelrand. Autor/allikas: SIPA/Scanpix
Mees, kes põgenes enda sõnul rohkem kui kümne aasta eest Austria vanglast, ilmus nädalavahetusel Salzburgi politseijaoskonda ja ütles, et ta on tüdinud elust Kanaari saartel.
Politsei teatel pöördus kahe kohvriga 64-aastane mees laupäeva õhtul Salzburgi raudteejaama politseijaoskonda ning ütles, et on põgenenud vang ja saabus äsja Müncheni lennujaamast.
Politsei lisas, et mehe sõnul oli ta elanud viimased kümme ja pool aastat Tenerifel ning soovis naasta kodumaale, sest "Tenerife ei ole enam nii mõnus paik kui vanasti ja ta oli seal juba küllalt elanud".
Politsei tegi kindlaks, et mees oli põgenenud Austria idaosa vanglast.
austriatenerifekanaari saaredvanglapõgenik